Die Mazowedam is in die Mazowerivier in Zimbabwe. Die dam is 35 km noord van Harare, oos van die A11-hoofweg in die sentrale deel van Masjonaland, by 17° 31′ 18″ suid en 30° 59′ 19″ oos en is in 1920 deur die British South African Company gebou om besproeiingswater aan lemoenplase te verskaf. In 1961 is die damwal verhoog tot 73 m en 'n lengte van 163 m. Dit het nou 'n bakmaat van 35 miljoen m³ en vorm 'n meer van 1,8 km² as dit vol is. Dit verskaf water aan 1 600 ha (6½ km²) landbougrond. Weens heersende droogtes was die dam in die laaste dekades dikwels byna leeg. Andersins word dit ook vir watersport gebruik.